TVD ผนึกพันธมิตรตั้ง 2 บ.ร่วมทุนลุยขายสินค้าผ่านสื่อทีวีดาวเทียม-ออนไลน์
TVD ผนึกพันธมิตรตั้ง 2 บ.ร่วมทุนลุยขายสินค้าผ่านสื่อทีวีดาวเทียม-ออนไลน์ 
TVD ผนึกพันธมิตรตั้ง 2 บ.ร่วมทุนลุยขายสินค้าผ่านสื่อทีวีดาวเทียม-ออนไลน์
15 ส.ค. 2562

บริษัท ทีวี ไดเร็ค จำกัด (มหาชน) หรือ TVD แจ้งว่าที่ประชุมคณะกรรมการบริษัทเมื่อวานนี้ (14 ส.ค.) อนุมัติการลงทุนจัดตั้งบริษัทย่อยแห่งใหม่ 2 บริษัท ได้แก่ บริษัทร่วมทุนกับบริษัท เอ็มวีทีวี (ไทยแลนด์) จำกัด เพื่อประกอบธุรกิจจำหน่ายสินค้าผ่านสื่อ Satellite TV รวมถึงบริหารจัดการสื่อโฆษณา โดยบริษัทร่วมทุนใหม่มีทุนจดทะเบียน 5 ล้านบาท โดย TVD ถือหุ้น 60% และเอ็มวีทีวี (ไทยแลนด์) ถือหุ้น 40% คาดว่าจะดำเนินการจัดตั้งบริษัทได้ภายในเดือนก.ย.
สำหรับเอ็มวีทีวี (ไทยแลนด์) เป็นผู้ประกอบการช่องสถานี Satellite TV ช่อง 51 Five Channel ช่อง 58 Major Channel Mix ช่อง 60 MVTV ฯลฯ ซึ่งการร่วมลงทุนครั้งนี้บริษัทคาดวาจะช่วยรักษาฐานคนดูเก่าของช่องและเพิ่มยอดขายจากการขยายช่อง ,เปิดโอกาสในการขยายช่องทางธุรกิจทั้งในประเทศและต่างประเทศ และขยายช่องทางธุรกิจใน Platform อื่น
ทั้งนี้การจัดตั้งบริษัทร่วมทุนกับ บริษัท ดิ แอ็นเซอร์ จำกัด ซึ่งเป็นผู้ประกอบการธุรกิจด้าน Social Marketing โดยการตั้งบริษัทร่วมทุนเพื่อประกอบธุรกิจจำหน่ายสินค้าผ่านสื่อออนไลน์ มีทุนจดทะเบียน 10 ล้านบาท โดย TVD ถือหุ้น 51% และ ดิ แอ็นเซอร์  ถือหุ้น 49% คาดว่าจะดำเนินการจัดตั้งบริษัทได้ภายในเดือน ต.ค.
สำหรับการร่วมทุนครั้งนี้ เพื่อเพิ่มสัดส่วนการขายทางช่องทางออนไลน์ และได้เครื่องมือในการดำเนินธุรกิจออนไลน์เพิ่มเติม เช่น Chat bot, Predictive Model และ AR/QR